SL
C 380/22
Uradni list Evropske unije
3.10.2022
Tožba, vložena 10. avgusta 2022 – Cecoforma in Sopexa/REA (Zadeva T-493/22) (2022/C 380/26) Jezik postopka: francoščina Stranke Tožeči stranki: Conception, études et coopération de formation (Cecoforma) (Liège, Belgija), Société pour l’expansion des ventes des produits agricoles et alimentaires (Sopexa) (Pariz, Francija) (zastopnika: B. Schutyser in R. Meylemans, odvetnika) Tožena stranka: Evropska izvajalska agencija za raziskave (REA)
Predloga Tožeči stranki Splošnemu sodišču predlagata, naj: — sklep Evropske izvajalske agencije za raziskave, ki nima datuma, vendar je bil družbi Cecoforma vročen 20. julija 2022, v skladu s katerim se sklop 1 javnega naročila (REA/2021/OP/0002) v zvezi z organizacijo dogodkov ter kampanj za promocijo in obveščanje na trgu v tretjih državah za agroživilski sektor odda subjektu One (Gopa Com, Edelman Public Relations Worldwide SA, Opera Business Dreams SL), ne pa družbama Cecoforma in Sopexa, razglasi za ničen; — Evropski izvajalski agenciji za raziskave naloži plačilo stroškov postopka.
Tožbena razloga in bistvene trditve Tožeči stranki v utemeljitev tožbe navajata dva tožbena razloga. 1.
Prvi tožbeni razlog: kršitev člena 296, drugi odstavek, PDEU, člena 41(2)(c) Listine Evropske unije o temeljnih pravicah, člena 170(3) Finančne uredbe (1), točk 23 in 31 Priloge I k Finančni uredbi ter splošnih načel preglednosti, prepovedi diskriminacije in enakega obravnavanja ter očitna napaka pri presoji.
Tožeči stranki v zvezi s tem trdita, da Agencija bodisi ni preučila na prvi pogled neobičajno nizke ponudbe ponudnika, ki mu je bilo naročilo oddano, bodisi je menila, da ponudba, ki jo je ta ponudnik predložil, ni bila neobičajno nizka, bodisi je sprejela utemeljitve tega ponudnika in štela, da njegova ponudba ni bila neobičajno nizka. 2.
Drugi tožbeni razlog: kršitev člena 296, drugi odstavek, PDEU, člena 41(2)(c) Listine Evropske unije o temeljnih pravicah, člena 167(1)(a) Finančne uredbe, člena 168(6) Finančne uredbe, točke 30.2(c) Priloge I k Finančni uredbi ter splošnih načel preglednosti, prepovedi diskriminacije in enakega obravnavanja.
Tožeči stranki menita, da Agencija bodisi ni preverila pravilnosti ponudb, bodisi je napačno štela, da je bila ponudba izbranega ponudnika pravilna.
(1)
Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št.
1296/2013, (EU) št.
1301/2013, (EU) št.
1303/2013, (EU) št.
1304/2013, (EU) št.
1309/2013, (EU) št.
1316/2013, (EU) št.
223/2014, (EU) št.
283/2014 in Sklepa št.
541/2014/EU ter razveljavitvi Uredbe (EU, Euratom) št.
966/2012 (UL 2018, L 193, str. 1).
Tožba, vložena 11. avgusta 2022 – UGA Nutraceuticals/EUIPO – BASF (OMEGOR) (Zadeva T-495/22) (2022/C 380/27) Jezik, v katerem je bila tožba vložena: angleščina Stranke Tožeča stranka: UGA Nutraceuticals Srl (Gubbio, Italija) (zastopniki: M. Riva, J. Graffer in A. Ottolini, odvetniki) Tožena stranka: Urad Evropske unije za intelektualno lastnino (EUIPO)